U ไตรมาส 3 เหลือขาดทุน 362 ลบ. หลังรายได้เพิ่ม-ค่าใช้จ่ายลด
U ไตรมาส 3 เหลือขาดทุน 362 ลบ. หลังรายได้เพิ่มขึ้น 3.60% และการลดลงของต้นทุน ค่าใช้จ่าย ค่าเสื่อมราคา รวมถึงต้นทุนทางการเงิน ดป็นผลมาจากการปรับโครงสร้างการลงทุน เพิ่มทุน และส่วนแบ่งผลขาดทุนจากการร่วมค้าที่ลดลง
15 พ.ย. 2564

บริษัท ยู ซิตี้ จำกัด (มหาชน) หรือ U รายงานผลการดำเนินงานงวดไตรมาส 3 และงวด 9 เดือนแรก สิ้นสุด วันที่ 30 กันยายน 2564 ดังนี้

โดยในไตรมาสดังกล่าว บริษัทฯ มีผลขาดทุนสุทธิ 362.40 ล้านบาท ซึ่งปรับตัวดีขึ้น 51.74% เมื่อเทียบกับขาดทุนสุทธิ 750.86 ล้านบาท จากช่วงเดียวกันของปีที่แล้ว
ทั้งนี้ในไตรมาส 3 บริษัทฯ รายได้รวม 1,194 ล้านบาท เพิ่มขึ้นร้อยละ 3.60 จากไตรมาสเดียวกันของปีก่อน โดยปัจจัยหลักมาจากกําไรจากการจําหน่ายเงินลงทุนในบริษัทย่อยและกําไรจากอัตราแลกเปลี่ยน
ด้านกำไรจากการดําเนินงานก่อนค่าเสื่อมราคา ค่าตัดจําหน่าย ดอกเบี้ยและภาษี (EBITDA) อยู่ที่ 410 ล้านบาท เพิ่มขึ้น 203 ล้านบาทจากไตรมาส 3 ปี 2563 ส่วนอัตรากําไรจากการดําเนินงานก่อนค่าเสื่อมราคา ค่าตัดจําหน่าย ดอกเบี้ยและภาษี (EBITDA Margin) อยู่ที่ร้อยละ 34.40 ซึ่งเพิ่มขึ้นจากไตรมาส 3 ปี 2563 ที่ ร้อยละ 18 จากการปรับตัวดีขึ้นของ EBITDA และ EBITDA Margin สาเหตุหลักมาจากการเพิ่มขึ้นของรายได้และการลดลงของต้นทุน ค่าใช้จ่ายในการขายและบริการและค่าใช้จ่ายในการบริหาร
สำหรับผลขาดทุนสุทธิอยู่ที่ 364 ล้านบาท ลดลงเมื่อเทียบกับไตรมาส 3 ปี 2563 ที่มีผลขาดทุน 750 ล้านบาท โดยผลขาดทุนที่ลดลงมีปัจจัยหลักมาจากการเพิ่มขึ้นของรายได้ การลดลงของต้นทุน ค่าใช้จ่าย ค่าเสื่อมราคา และต้นทุนทางการเงิน ซึ่งเป็นผลมาจากมาตรการการปรับโครงสร้างการลงทุนโดยการจําหน่ายทรัพย์สินในทวีปยุโรปบางส่วน การเพิ่มทุน และการจ่ายชําระคืนเงินกู้ยืมบางส่วน รวมถึงส่วนแบ่งผลขาดทุนจากการร่วมค้าที่ลดลง
 